Chanelle Henning-moord: Valke voer klopjagte uitDie Valke het Donderdagoggend op verskeie eiendomme van Nico Henning, die vervreemde man van die vermoorde Chanelle Henning, toegeslaan om dit te deursoek. “Ons het lasbriewe vir vyf van Nico se eiendomme,” het kolonel McIntosh Polela, woordvoerder, bevestig. Polela wou nie sê waarvoor hulle soek nie, slegs dat dit deel is van ŉ wyer ondersoek vorm. Hy het benadruk dat Nico nie ŉ amptelike verdagte in Chanelle se moord is nie. “Hy is by sy huis by Hartbeespoortdam en gee sy volle samewerking.” Chanelle is in November in Faerie Glen, Pretoria, deur ŉ man op ŉ motorfiets doodgeskiet na sy haar seun by sy kleuterskool afgelaai het. Nico is kort daarna ondervraag maar geen klagtes is teen hom gemaak nie. Willem Pieterse en Gerhardus du Plessis dien reeds ŉ vonnis van 18 jaar uit vir hul aandeel in die moord.